Polisieman doodgeskiet toe hy motor aftrekFoto: Rescue Care ŉ Polisiebeampte is Sondag in Durban, KwaZulu-Natal, doodgeskiet nadat hy ŉ verdagte motor van die pad afgetrek het. Volgens Garrith Jamieson, woordvoerder van Rescue Care, het gesê hulle is kort ná 12:00 van ŉ skietvoorval op die M19 naby die Mountbattenweg-afrit in kennis gestel. “Met paramedici se aankoms is ŉ polisiebeampte aangetref wat verskeie kere in sy bolyf geskiet is. Die beampte het glo ŉ voertuig van die pad afgetrek waarna die insittendes op hom losgebrand het.” Jamieson het gesê die polisiebeampte is op die toneel dood verklaar. Die polisie was op die toneel en ondersoek die voorval.